ཤར་ཕྱོགས་དཔལ་འབྱོར་གླེང་སྟེགས་ནི་ཙུང་ཐུང་ཕུ་ཅིང་གིས་སྤྱི་ལོ་༢༠༡༥ལོར་གྲོས་འགོ་བཏོན་ནས་གཉེར་བ་ཞིག་ཡིན་པ་དང་།དེ་ཉིད་རིམ་བཞིན་ཨ་ཤེ་ཡ་དང་ཞི་བདེ་རྒྱ་མཚོ་ཆེན་མོའི་ས་ཁུལ་གྱི་དཔལ་འབྱོར་མཉམ་ལས་གཏིང་ཟབ་ཏུ་གཏོང་རྒྱུ་དང་རྒྱལ་སྤྱི་དང་ས་ཁུལ་གྱི་གནད་དོན་ལ་གྲོས་བསྡུར་བྱེད་པའི་སྟེགས་བུ་གལ་ཆེན་ཞིག་ལ་གྱུར་བཞིན་ཡོད་པ་རེད།མིག་སྔར།རྒྱལ་སྤྱིའི་དུས་བབ་ལ་རྙོག་འཛིང་ཆེ་བའི་འགྱུར་བ་གཏིང་ཟབ་འགྲོ་བཞིན་ཡོད་པ་དང་།གོ་ལ་ཧྲིལ་པོ་ཅན་དང་ལྡོག་པའི་བསམ་ཕྱོགས་དང་ཉོ་ཚོང་སྲུང་སྐྱོབ་རིང་ལུགས་དང་ཕྱོགས་རྐྱང་པའི་རིང་ལུགས་ཐོན་འགོ་ཚུགས་བཞིན་ཡོད།ཨུ་རུ་སུར་བཅའ་སྡོད་ཀྲུང་གོའི་གཞུང་ཚབ་ཆེན་མོ་ལི་ཧུའེ་ཡིས་གསུངས་པ་བཞིན།ཀྲུའུ་ཞི་ཞི་ཅིན་ཕིང་གིས་ཨུ་རུ་སུར་གླེང་སྟེགས་ལ་ཞུགས་པ་ཕེབས་པ་ནི་འཛམ་གླིང་ལ།གཉིས་ཕན་མཉམ་རྒྱལ་གྱི་རྩ་དོན་རྒྱུན་འཁྱོངས་བྱེད་པ་དང་།ས་ཁོངས་དཔལ་འབྱོར་མཉམ་ལས་དང་བཀོད་སྒྲིག་འཐུས་སྒོ་ཚང་དུ་གཏོང་བ།ཉོ་ཚོང་དང་མ་འཇོག་སྟབས་བདེ་ཅན་ལ་སྐུལ་འདེད་གཏོང་བ།ཐུན་མོང་ཐོག་འགྲོ་བ་མིའི་རིགས་ཀྱི་ལས་དབང་གཅིག་མཐུན་མ་ལག་གཏོད་པ་བཅས་ནི་ས་ཁོངས་དཔལ་འབྱོར་གོངའཕེལ་ལ་སྐུལ་འདེད་གཏོང་བའི་གདམ་ག་ཡང་དག་དེ་ཡིན་པ་རེད།